CELEX: 32013R0007
Language: fi
Date: 2013-01-08 00:00:00
Title: Komission asetus (EU) N:o 7/2013, annettu 8 päivänä tammikuuta 2013 , ilma-alusten ja ilmailualan tuotteiden, osien ja laitteiden lentokelpoisuus- ja ympäristösertifiointia sekä suunnittelu- ja tuotanto-organisaatioiden sertifiointia koskevista täytäntöönpanosäännöistä annetun asetuksen (EU) N:o 748/2012 muuttamisesta  ETA:n kannalta merkityksellinen teksti

9.1.2013   
            
            
               FI
            
            
               Euroopan unionin virallinen lehti
            
            
               L 4/36
            
         KOMISSION ASETUS (EU) N:o 7/2013,
   annettu 8 päivänä tammikuuta 2013,
   ilma-alusten ja ilmailualan tuotteiden, osien ja laitteiden lentokelpoisuus- ja ympäristösertifiointia sekä suunnittelu- ja tuotanto-organisaatioiden sertifiointia koskevista täytäntöönpanosäännöistä annetun asetuksen (EU) N:o 748/2012 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (1) ja erityisesti sen 6 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EY) N:o 216/2008 6 artiklan 1 kohdan mukaan tuotteiden, osien ja laitteiden on oltava kansainvälisen siviili-ilmailun yleissopimuksen, jäljempänä ’Chicagon yleissopimus’, liitteessä 16 olevien ympäristönsuojeluvaatimusten mukaiset, sellaisina kuin niitä sovelletaan niteiden I ja II osalta 20 päivästä marraskuuta 2008, lukuun ottamatta liitteen 16 lisäyksiä.
            
         
               (2)
            
            
               Chicagon yleissopimusta ja sen liitteitä on muutettu asetuksen (EY) N:o 216/2008 antamisen jälkeen.
            
         
               (3)
            
            
               Sen vuoksi komission asetusta (EU) N:o 748/2012 (2) olisi muutettava.
            
         
               (4)
            
            
               Tässä asetuksessa säädetyt toimenpiteet perustuvat asetuksen (EY) N:o 216/2008 17 artiklan 2 kohdan b alakohdan ja 19 artiklan 1 kohdan mukaisesti annettuun viraston lausuntoon.
            
         
               (5)
            
            
               Tässä asetuksessa säädetyt toimenpiteet ovat asetuksen (EY) N:o 216/2008 65 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 748/2012 liite I (21 osa) seuraavasti:
   
               1)
            
            
               Korvataan luvussa A olevan A alaluvun 21A.4 kohdan a alakohta seuraavasti:
               
                           ”a)
                        
                        
                           21A.122 kohdassa, 21A.130 kohdan b alakohdan 3 ja 4 alakohdassa, 21A.133 kohdassa tai 21A.165 kohdan c alakohdan 2 ja 3 alakohdassa vaadittu riittävä yhteistyö suunnittelun ja tuotannon välillä; ja”
                        
                     
         
               2)
            
            
               Korvataan luvussa A olevan F alaluvun 21.A.130 kohdan b alakohta seuraavasti:
               
                           ”b)
                        
                        
                           Vaatimustenmukaisuusilmoituksen on sisällettävä:
                           
                                       1.
                                    
                                    
                                       jokaisen tuotteen, osan tai laitteen osalta ilmoitus siitä, että kyseinen tuote tai laite on hyväksyttyjen suunnittelutietojen mukainen ja turvallinen käyttää;
                                    
                                 
                                       2.
                                    
                                    
                                       jokaisen ilma-aluksen osalta ilmoitus siitä, että ilma-alus on testattu maassa ja lennossa 21A.127 kohdan a alakohdan mukaisesti;
                                    
                                 
                                       3.
                                    
                                    
                                       jokaisen moottorin tai säätöpotkurin osalta ilmoitus siitä, että valmistaja on tehnyt kyseiselle moottorille tai potkurille toiminnan lopputarkastuksen 21.A.128 kohdan mukaisesti; ja
                                    
                                 
                                       4.
                                    
                                    
                                       lisäksi moottorien osalta ilmoitus siitä, että kukin valmis moottori on siihen sovellettavien, moottorin valmistuspäivänä voimassa olevien päästövaatimusten mukainen.”
                                    
                                 
                     
         
               3)
            
            
               Korvataan luvussa A olevan G alaluvun 21.A.165 kohdan c alakohdan 2 ja 3 alakohta seuraavasti:
               
                           ”2.
                        
                        
                           määritettävä, että muut tuotteet, osat tai laitteet ovat täydelliset ja vastaavat niitä koskevia suunnittelutietoja ja ovat turvallisessa käyttökunnossa ennen EASA 1 -lomakkeen antamista suunnittelutietojen mukaisuuden ja turvallisen käyttökunnon todistamiseksi;
                        
                     
                           3.
                        
                        
                           lisäksi moottorien osalta määritettävä, että kukin valmis moottori on siihen sovellettavien, moottorin valmistuspäivänä voimassa olevien päästövaatimusten mukainen;
                        
                     
                           4.
                        
                        
                           määritettävä, että muut tuotteet, osat tai laitteet ovat niitä koskevien tietojen mukaisia ennen EASA 1 -lomakkeen antamista vaatimustenmukaisuustodistuksena.”
                        
                     
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä tammikuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 79, 19.3.2008, s. 1.
   
      (2)  EUVL L 224, 21.8.2012, s. 1.